Ocampo

An Ocampo sarong ikatolo na klaseng banwaan sa probinsya kan Camarines Sur, Filipinas. An designadong zip code kaini iyo an . 

Susog sa sensus kan , igwa ining  katawong nag-eerok digdi sa  kaharongan. Igwa man ining sukol na  kilometro kwadrado.

 Uusipon 
An presenteng banwaan nin Ocampo gikan sa "Mission de Mabatobato" na ipiglunsar kan mga Fransiskanong prayle kan taong 1735. Inapod na "Mabatobato" an lugar uli sa presensiya nin mga darakulang gabo na nakawarak sana sa palibot kaini. Pigtutubudan na hale sa pagputok kan Bukid Isarog an mga gapo na ini. Bilang sarong misyon, may apat na baryo ini - iyo ini an Ayugan, Tinablanan, Pinit, asin Moriones.

Kan mga enot na parte kan siglong 1800, an mga tawo hale sa mga kataid-banwaan kaini duminayo sa lugar para sa pagtanom. Uminuswag an lugar na iyo an pinunan kan paglaom nin mga tawo kaini na magin suway na munisipalidad sinda. Nakiulay si Cabeza de Barangay Michael Alcantara asin Don Jose Barangbang sa obispo kan Caceres na gibuhong sarong banwaan an dating baryo.

Kan taong 1917, an Mabatobato pigbugtak ngona sa pangangataman kan munisipalidad nin Pili uli sa epekto kan Giyerang Espanyol-Amerikano. Kan 1922, nagkaigwang bagong parokya an banwaan kun sain enot na naitala an pagbunyag asin paglubong digdi. Nagpuon na an pag-uswag kan lugar liwat asin an pagdayo kan mga tawo hale sa mga kataid-banwaan asin man sa mga probinsya nin Batangas asin Tayabas.

Pagkatapos nin tolong dekada, an mga lider asin tawo kan Mabatobato nagpuon giraray na maghagad nin katalingkasan. Kan 1948, sa termino kan dating Kongresman Sebastian C. Moll, Jr. nin ikaduwang distrito kan Camarinies Sur napunan ng itao an kahagadan na ini. Pigpirmahan ni Presidente Elpidio Quirino an Executive Order No. 243 kan 15 July 1949 an “Organizing Certain Barrios of the Municipality of Pili, Camarines Sur, into an Independent Municipality under the name of OCAMPO”.

Pigpangaranan an Mabatobato bilang "Ocampo" na sarong onra ki Don Julian Ocampo na iyo an gobernador kan Camarines Sur kan 1930. Sa pagkaigwa kaining sadiring mga enot na opisyal, dagos na nagin opisyal an pagigin talingkas na banwaan kan Ocampo puon kan Agosto 10, 1949.

Mga barangay
Nababanga an Ocampo sa 25 barangay.

 Demograpiko 

 Ekonomiya 
An banwaan igwang mga establisimyentong pangkomersyo arug kan mga bangko, sangraan, bakalan nin hardware, saudan, bakalan nin bulong, kakanan, computer shops, panaderya, bakalan nin motorsiklo, bakalan pang-agrikultura, istasyon pang-gasolina, asin nagkapirang gilingan nin aning paroy. Padagos man an pangtalubo kan komersyo sa banwaan.

An mga lokal na produkto iyo an paroy, mais, root crops, tubo, niyog, asin mga gulay. Yaon man an mga produkto nin karneng manok, orig, baka, asin iba pa

An CASURECO IV an nagsusuplay nin kuryente sa banwaan.

Edukasyon

 Elementaryang Paadalan 

 Sekundaryang Paadalan 

Igwang tolong sekundaryang paadalan an banwaan na iyo an Ocampo National High School sa Barangay San Francisco, Malate-Olos High School sa Barangay Cagmanaba aasin Hanawan High School sa Barangay Hanawan.

 Bokasyonal na Paadalan 

 An Ryden International asin IConnect Global iyo an duwang paadalan kan TESDA para sa mga bokasyonal na kurso.

 Notableng mga tawo 

 Bugoy Drilon - Parakanta sa ABS-CBN asin Second Star Dreamer kan Pinoy Dream Academy Season 2
 Kyline Alcantara (Kyline Nicole Aquino Manga) - Aktres sa irarom kan GMA Network

 Kataytayan nin mga Ladawan 

 Toltolan 

 Mga panluwas na takod 
 PhilAtlas.com
 Philippine Standard Geographic Code
 Local Governance Performance Management System

Kategorya:Mga banwaan kan Camarines Sur